text: PREBERITE SI TOLE PAMETNJAKOVIČI. Če boste razumeli, seveda ;) Komentar prepisan od Jelene Asič !!! Beguncev torej nočemo v Sloveniji, hkrati smo pa užaljeni, ker oni nočejo ostati tukaj. Moti nas, ker hočejo v Nemčijo, hkrati pa prebiramo oglase za delo v Nemčiji. Čudimo se, ker imajo pametne telefone, saj smo mislili, da ljudje v Siriji živijo v jamah. Mlade moške bi poslali v vojno, hkrati pa pozivamo svetovne politike, naj ustavijo vojno. Naenkrat so nas polna usta krščanske Evrope, ne znamo pa našteti deset Božjih zapovedi, niti se jih ne držimo. Ko bežimo mi, smo begunci, ko bežijo oni, so ekonomski migranti. Tako to je v našem svetu dvojnih meril, lažnega domoljubja in občutka superiornosti. Zato ga branimo.